CELEX: 52010PC0686
Language: mt
Date: 2010-11-30
Title: Proposta emendata għal DEĊIŻJONI TAL-KUNSILL dwar l-adeżjoni tal-Unjoni Ewropea mal-Protokoll tal-2002 tal-Konvenzjoni ta’ Ateni dwar il-Ġarr bil-Baħar ta’ Passiġġieri u l-Bagalji tagħhom, 1974

|

52010PC0686

Proposta emendata għal DEĊIŻJONI TAL-KUNSILL dwar l-adeżjoni tal-Unjoni Ewropea mal-Protokoll tal-2002 tal-Konvenzjoni ta’ Ateni dwar il-Ġarr bil-Baħar ta’ Passiġġieri u l-Bagalji tagħhom, 1974  /* KUMM/2010/0686 finali - NLE 2010/0132 */  

	[pic] | IL-KUMMISSJONI EWROPEA |Brussel 30.11.2010KUMM(2010) 686 finali2003/0132 (NLE)Proposta emendata għalDEĊIŻJONI TAL-KUNSILLdwar l-adeżjoni tal-Unjoni Ewropea mal-Protokoll tal-2002 tal-Konvenzjoni ta’ Ateni dwar il-Ġarr bil-Baħar ta’ Passiġġieri u l-Bagalji tagħhom, 1974MEMORANDUM TA’ SPJEGAZZJONI1. L-għan tal-propostaIl-proposta għad-Deċiżjoni tal-Kunsill – COM (2003) 375 - AVC/2003/0132 – ġiet ippreżentata mill-Kummissjoni fl-24 ta' Ġunju 2003.Il-Protokoll tal-2002 tal-Konvenzjoni ta’ Ateni dwar il-Ġarr bil-Baħar ta' Passiġġieri u l-Bagalji tagħhom, 1974 (minn hawn 'il quddiem imsejjaħ "il-Protokoll ta' Ateni"), li kien adottat taħt l-awspiċji tal-Organizzazzjoni Marittima Internazzjonali (minn hawn 'il quddiem imsejħa l-"IMO"), huwa ftehim imħallat. L-għan ewlieni tal-proposta tal-Kummissjoni kien li l-Komunità ssir Parti Kontraenti tal-Protokoll ta' Ateni u li l-Istati Membri kellhom jagħmlu l-istess sal-aħħar tal-2005.2. Stat tal-proċeduriIn-negozjati fuq din il-proposta fi ħdan il-Kunsill bdew iżda kienu sospiżi f'Diċembru 2003 minħabba tilwim bejn ir-Renju ta' Spanja u r-Renju Unit rigward l-awtoritajiet ta' Gibiltà fil-kuntest ta' ftehimiet imħallta. It-tilwim ġie solvut f'Diċembru 2007 u n-negozjati fuq din il-proposta għandhom jinbdew mill-ġdid.Il-grupp ta' ħidma kompetenti tal-Kunsill ħadem fuq test qabel ma ġew sospiżi n-negozjati (d-dokument tal-Kunsill numru 15836.03). Din il-proposta emendata tissejjes fuq dan it-test.3. L-għan tal-proposta emendataMinn meta ġiet ippreżentata l-proposta (f’Ġunju 2003) u l-mument meta ġew sospiżi n-negozjati (f’Diċembru 2003) sal-lum, il-kuntest inbidel sostanzjalment. Il-proposta emendata tqis dawn l-iżviluppi kif ġej:-  Fl-2003, il-Komunità kellha kompetenza esklużiva biex taderixxi mal-Protokoll ta' Ateni sa fejn kienu kkonċernati l-Artikoli 10 u 11 tiegħu. Dawn id-dispożizzjonijiet jirregolaw materji li jaffettwaw ir-regoli tal-Unjoni kif stipulati fir-Regolament tal-Kunsill (KE) Nru 44/2001 tat-22 ta' Diċembru 2000 dwar ġurisdizzjoni u rikonoxximent u eżekuzzjoni ta' sentenzi f'materji ċivili u kummerċjali (minn hawn 'il quddiem imsejjaħ "ir-Regolament ta' Brussell")[1]. Ir-Regolament ta' Brussell huwa msejjes fuq it-Titolu IV tat-Trattat tal-KE. Għaldaqstant, il-proposta għal Deċiżjoni tal-Kunsill kienet ibbażata fuq l-Artikolu 65 flimkien mal-ewwel subparagrafu tal-Artikolu 300(2) u t-tieni subparagrafu tal-Artikolu 300(3) tat-Trattat tal-KE. F'Novembru 2005, il-Kummissjoni ppreżentat proposta kumplimentari għal Regolament tal-Parlament Ewropew u tal-Kunsill li kienet tinkludi ħafna mid-dispożizzjonijiet sostantivi l-oħra tal-Protokoll ta' Ateni fil-liġi tal-KE (COM(2005)592), u li kienet ibbażata fuq l-Artikolu 80(2) tat-Trattat tal-KE. L-adozzjoni tar-Regolament (KE) Nru 392/2009 tal-Parlament Ewropew u tal-Kunsill tat-23 ta’ April 2009 dwar ir-responsabbiltà ta’ trasportaturi ta' passiġġieri bil-baħar fil-każ ta' aċċidenti[2] (minn hawn 'il quddiem imsejjaħ "ir-Regolament ta' Ateni") tfisser li issa l-Unjoni għandha l-kompetenza esklużiva li taderixxi mal-Protokoll ta' Ateni f'dak li jikkonċerna l-materji koperti mir-Regolament ta' Ateni. Il-komponent ewlieni tal-Protokoll ta' Ateni jikkonċerna t-trasport marittimu filwaqt li r-regoli ġuriżdizzjonali għandhom jitqiesu bħala komponent anċillari. Billi fl-1 ta' Diċembru 2009 daħal fis-seħħ it-Trattat ta' Lisbona li jemenda t-Trattat dwar l-Unjoni Ewropea u t-Trattat li jistabbilixxi l-Komunità Ewropea[3], il-bażi legali għad-Deċiżjoni tal-Kunsill għandha, għaldaqstant, tinbidel għall-Artikolu 100(2) flimkien mal-Artikolu 218 tat-Trattat dwar il-Funzjonament tal-Unjoni Ewropea (minn hawn 'il quddiem imsejjaħ "it-TFUE")-  Ir-Regolament ta' Ateni ma jinkludix id-dispożizzjonijiet kollha tal-Protokoll ta' Ateni. Il-Protokoll ta' Ateni jibqa’ ftehim imħallat li fih l-Istati Membri għadhom meħtieġa jsiru partijiet kontraenti. Huwa tassew mixtieq li jiġu evitati differenzi fid-dati tad-dħul fis-seħħ tal-Protokoll ta' Ateni fl-Istati Membri individwali. Sabiex jintlaħaq dak l-għan, l-Istati Membri u l-Unjoni għandhom jiddepożitaw l-istrumenti ta' adeżjoni tagħhom (jew l-istrumenti ta' ratifika tagħhom fil-każ ta’ dawk li diġà ffirmaw il-Protokoll ta' Ateni) fl-istess ġurnata. Dan jikkorrispondi għas-soluzzjoni li nstabet f'Deċiżjoni tal-Kunsill riċenti komparabbli[4]. Id-Deċiżjoni tal-Kunsill proposta ġiet emendata billi segwiet din il-linja.-  F'Ottubru 2006, il-Kumitat Legali tal-IMO adotta linji gwida għall-implimentazzjoni tal-Protokoll ta' Ateni, li fihom irrakkomanda riserva għall-ħsarat marbuta mat-terroriżmu sabiex jitqies l-istat attwali tas-suq tal-assigurazzjoni. L-Istati Membri impenjaw ruħhom politikament biex jagħmlu din ir-riserva. Bl-adozzjoni tar-Regolament ta' Ateni, l-Linji Gwida tal-IMO jaqgħu fl-ambitu tal-kompetenza esklużiva tal-Unjoni. Għalhekk, l-Unjoni se tagħmel ir-riserva meta taderixxi mal-Protokoll u d-Deċiżjoni tal-Kunsill għandha tinkludi dispożizzjoni dwar dan.Fl-aħħar stadji tad-diskussjonijiet, fi ħdan il-Kunsill, dwar ir-Regolament ta' Ateni propost (f’Novembru 2007), xi wħud mid-delegazzjonijiet qajmu l-kwistjoni tal-funzjonament tal-klawsola ta' deroga tal-Artikolu 11 tal-Protokoll ta' Ateni u saħqu li l-leġiżlazzjoni tal-Unjoni kellha tikkjarifika dan. Eventwalment dan ma ġiex inkluż fil-ftehim politiku. Qed jiġi ssuġġerit li tiżdied dikjarazzjoni dwar il-klawsola ta' deroga mad-Deċiżjoni tal-Kunsill.2003/0132 (NLE)Proposta emendata għalDEĊIŻJONI TAL-KUNSILLdwar l-adeżjoni tal-Unjoni Ewropea mal-Protokoll tal-2002 tal-Konvenzjoni ta’ Ateni dwar il-Ġarr bil-Baħar ta’ Passiġġieri u l-Bagalji tagħhom, 1974IL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 100(2) u 218 tiegħu,Wara li kkunsidra l-proposta tal-Kummissjoni,Wara li kkunsidra l-kunsens tal-Parlament Ewropew,1.  Il-Protokoll tal-2002 tal-Konvenzjoni ta’ Ateni dwar il-Ġarr bil-Baħar ta’ Passiġġieri u l-Bagalji tagħhom, 1974 (il-"Protokoll ta' Ateni") jirrappreżenta pass ewlieni 'l quddiem fir-reġim marbut mar-responsabbiltà tat-trasportaturi u l-kumpens tal-passiġġieri li jinġarru bil-baħar. B'mod partikolari, jipprovdi responsabbiltà stretta għat-trasportatur u jinkludi assigurazzjoni obbligatorja bid-dritt ta' azzjoni diretta kontra l-assiguraturi sa limiti speċifikati. Għaldaqstant, il-Protokoll huwa konformi mal-għan tal-Unjoni li jittejjeb ir-reġim legali marbut mar-responsabbiltà tat-trasportaturi.2.  Il-Protokoll ta' Ateni jimmodifika l-Konvenzjoni ta' Ateni dwar il-Ġarr bil-Baħar ta' Passiġġieri u l-Bagalji tagħhom, 1974 u fl-Artikolu 15 jistabbilixxi li ż-żewġ strumenti għandhom jinqraw u jiġu interpretati bħala strument uniku wieħed bejn il-Partijiet tal-Protokoll ta' Ateni.3.  Il-maġġoranza tar-regoli tal-Protokoll ta' Ateni ġew inklużi fil-liġi tal-Unjoni permezz tar-Regolament (KE) Nru 392/2009 tal-Parlament Ewropew u tal-Kunsill tat-23 ta’ April 2009 dwar ir-responsabbiltà ta’ trasportaturi ta' passiġġieri bil-baħar fil-każ ta' aċċidenti[5]. B'hekk, l-Unjoni eżerċitat il-kompetenza tagħha fir-rigward ta' dawn il-materji. L-Istati Membri jżommu l-kompetenza tagħhom fir-rigward ta' numru ta' dispożizzjonijiet tal-Protokoll ta' Ateni, bħall-klawsola ta' non-parteċipazzjoni li biha huma jistgħu jistabbilixxu limiti ta' responsabbiltà li huma ogħla minn dawk stipulati fl-ambitu tal-Protokoll ta' Ateni. Dawn il-materji tal-aħħar huma interdipendenti ma' materji li huma kompetenza tal-Unjoni u, waqt li jqisu d-dmir ta' kooperazzjoni, l-Istati Membri għandhom jaġixxu b'mod koordinat f'dawk il-materji wkoll.4.  L-Artikoli 10 u 11 tal-Protokoll ta' Ateni jirregolaw materji li jaffettwaw ir-regoli tal-Unjoni kif stipulati fir-Regolament tal-Kunsill (KE) Nru 44/2001 tat-22 ta' Diċembru 2000 dwar ġuriżdizzjoni u rikonoxximent u eżekuzzjoni ta' sentenzi f'materji ċivili u kummerċjali[6]. B'hekk, l-Unjoni għandha kompetenza esklużiva fir-rigward tal-Artikoli 10 u 11 tal-Protokoll ta' Ateni.5.  Mal-adeżjoni tal-Unjoni Ewropea mal-Protokoll ta' Ateni, r-regoli dwar il-ġuriżdizzjoni stipulati fl-Artikolu 10 tiegħu jieħdu preċedenza fuq ir-regoli interni rilevanti tal-Unjoni. Ir-regoli dwar ir-rikonoxximent u l-infurzar tas-sentenzi li huma fis-seħħ bejn l-Istati Membri u bejn l-Istati Membri u l-Partijiet tal-Konvenzjoni ta' Lugano dwar il-ġuriżdizzjoni u r-rikonoxximent u l-infurzar ta' sentenzi f'materji ċivili u kummerċjali tal-1988, jew ta' kwalunkwe Konvenzjoni li tieħu postha, għandhom jieħdu preċedenza fuq dawk ipprovduti fl-Artikolu 11, ladarba l-effett ta' dawk ta' qabel huwa li jiżguraw li s-sentenzi jkunu, tal-anqas, rikonoxxuti u infurzati fuq l-istess livell bħal dawk applikati taħt ir-regoli tal-Protokoll ta' Ateni.6.  Il-Protokoll ta' Ateni huwa miftuħ għar-ratifika, l-aċċettazzjoni, l-approvazzjoni u l-adeżjoni tal-Istati u l-Organizzazzjonijiet Reġjonali għall-Integrazzjoni Ekonomika li huma kostitwiti mill-Istati sovrani li ttrasferew il-kompetenza f'ċerti materji rregolati mill-Protokoll lil dawk l-Organizzazzjonijiet.7.  Skont l-Artikolu 17(2)(b) u l-Artikolu 19 tal-Protokoll ta' Ateni, l-Organizzazzjonijiet Reġjonali għall-Integrazzjoni Ekonomika jistgħu jiffirmaw il-Protokoll.8.  F'Ottubru 2006, il-Kumitat Legali tal-Organizzazzjoni Marittima Internazzjonali adotta r-Riserva u l-Linji Gwida għall-Implimentazzjoni tal-Protokoll ta' Ateni (minn hawn 'il quddiem imsejħin "il-Linji Gwida tal-IMO") sabiex jiġu indirizzati ċerti kwistjonijiet fl-ambitu tal-Protokoll ta' Ateni, b'mod partikolari l-kumpens għall-ħsarat marbuta mat-terroriżmu.9.  Ir-Regolament (KE) Nru 392/2009 jirriproduċi fl-annessi tiegħu l-verżjoni kkonsolidata tal-Konvenzjoni ta' Ateni kif emendata mill-Protokoll u l-Linji Gwida tal-IMO.10.  Skont it-termini tal-Artikolu 19 tal-Protokoll ta' Ateni, Organizzazzjoni Reġjonali għall-Integrazzjoni Ekonomika għandha tiddikjara, fil-mument tal-iffirmar, tar-ratifika, tal-aċċettazzjoni, tal-approvazzjoni jew tal-adeżjoni tagħha, l-limitu tal-kompetenza tagħha fir-rigward tal-materji rregolati mill-Protokoll.11.  L-Unjoni, għaldaqstant, għandha taderixxi mal-Protokoll ta' Ateni.12.  L-Istati Membri li se jirratifikaw il-Konvenzjoni jew li se jaderixxu magħha, għandhom jagħmlu dan simultanjament. Għaldaqstant l-Istati Membri għandhom jaqsmu ma' xulxin informazzjoni dwar l-istat tal-proċeduri ta' ratifika jew ta' adeżjoni tagħhom sabiex jippreparaw għad-depożitu fl-istess waqt tal-istrumenti ta' ratifika jew ta' adeżjoni tagħhom,ADOTTA DIN ID-DEĊIŻJONI:Artikolu 1L-adeżjoni tal-Unjoni Ewropea mal-Protokoll tal-2002 tal-Konvenzjoni ta’ Ateni dwar il-Ġarr bil-Baħar ta’ Passiġġieri u l-Bagalji tagħhom, 1974 (il-"Protokoll ta' Ateni") b'dan hija approvata f'isem l-Unjoni Ewropea.Artikolu 213.  Il-President tal-Kunsill b’dan huwa awtorizzat jaħtar il-persuna jew il-persuni li għandhom is-setgħa jaderixxu mal-Protokoll ta' Ateni skont l-Artikoli 17(2)(c), 17(3) u 19 ta' dak il-Protokoll.14.  Fil-mument tal-adeżjoni, l-Unjoni se tagħmel id-dikjarazzjoni ta' kompetenza li ġejja:"1. L-Artikolu 19 tal-Protokoll ta' Ateni tal-2002 jipprovdi li l-Organizzazzjonijiet Reġjonali għall-Integrazzjoni Ekonomika li huma ffurmati minn Stati sovrani u li għandhom kompetenza f'ċerti materji rregolati minn dan il-Protokoll jistgħu jifffirmawh bil-patt li jagħmlu d-dikjarazzjoni msemmija f'dak l-Artikolu. L-Unjoni ddeċidiet li tiffirma l-Protokoll u għalhekk qed tagħmel din id-dikjarazzjoni.2. Il-Membri attwali tal-Unjoni Ewropa huma r-Renju tal-Belġju, ir-Repubblika tal-Bulgarija, ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, ir-Repubblika tal-Estonja, l-Irlanda, ir-Repubblika Ellenika, ir-Renju ta' Spanja, ir-Repubblika Franċiża, ir-Repubblika Taljana, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, il-Gran Dukat tal-Lussemburgu, ir-Repubblika tal-Ungerija, ir-Repubblika ta’ Malta, ir-Renju tal-Olanda, ir-Repubblika tal-Awstrija, ir-Repubblika tal-Polonja, ir-Repubblika Portugiża, ir-Rumanija, ir-Repubblika tas-Slovenja, ir-Repubblika Slovakka, ir-Repubblika tal-Finlandja, ir-Renju tal-Isvezja u r-Renju Unit tal-Gran Brittanja u l-Irlanda ta’ Fuq.3. Din id-dikjarazzjoni ma tapplikax fil-każ tat-territorji tal-Istati Membri li fihom it-Trattat dwar il-Funzjonament tal-Unjoni Ewropea (it-TFUE) ma japplikax u hija bla ħsara għal dawk l-atti jew il-pożizzjonijiet li jistgħu jiġu adottati skont il-Protokoll mill-Istati Membri kkonċernati għal dawk it-territorji u fl-interess tagħhom.4. L-Istati Membri tal-Unjoni Ewropea għaddew il-kompetenzi lill-Unjoni fir-rigward tal-materji koperti mill-Artikolu 100 tat-TFUE: l-Artikoli 1 u 1(a), l-Artikolu 2(2), l-Artikoli 3 sa 16 u l-Artikoli 18, 20 u 21 tal-Konvenzjoni ta' Ateni kif emendata mill-Protokoll ta' Ateni u mid-dispożizzjonijiet tal-Linji Gwida tal-IMO. L-Unjoni eżerċitat din il-kompetenza billi adottat ir-Regolament (KE) Nru 392/2009 tal-Parlament Ewropew u tal-Kunsill tat-23 ta' April 2009 dwar ir-responsabbiltà ta’ trasportaturi ta' passiġġieri bil-baħar fil-każ ta' aċċidenti.5. L-Istati Membri tal-Unjoni Ewropea, bl-eċċezzjoni tar-Renju tad-Danimarka, skont l-Artikoli 1 u 2 tal-Protokoll dwar il-pożizzjoni tad-Danimarka mehmuż mat-Trattat dwar l-Unjoni Ewropea u mat-TFUE, għaddew il-kompetenzi lill-Unjoni, b'mod partikolari fir-rigward tal-materji koperti mill-Artikolu 81 tat-TFUE. L-Unjoni eżerċitat din il-kompetenza billi adottat ir-Regolament tal-Kunsill (KE) Nru 44/2001 tat-22 ta' Diċembru 2000 dwar ġuriżdizzjoni u rikonoxximent u eżekuzzjoni ta' sentenzi f'materji ċivili u kummerċjali.6. Il-grad ta’ kompetenza li l-Istati Membri ttrasferew lill-Unjoni skont it-TFUE, fin-natura tiegħu, huwa suġġett għal żvilupp kontinwu. Fil-qafas tat-Trattat, l-istituzzjonijiet kompetenti jistgħu jieħdu deċiżjonijiet li jistabbilixxu l-limitu tal-kompetenza tal-Unjoni Ewropea. Għaldaqstant, l-Unjoni Ewropea tirriżerva d-dritt li temenda din id-dikjarazzjoni f’dan is-sens, mingħajr ma dan jikkostitwixxi prerekwiżit għall-eżerċizzju tal-kompetenza tagħha fir-rigward tal-materji rregolati mill-Protokoll. "15.  Fil-mument tal-iffirmar, l-Unjoni se tagħmel id-dikjarazzjoni li ġejja skont l-Artikolu 11(3) tal-Protokoll:"Sentenzi fuq materji koperti mill-Protokoll ta' Ateni, meta mogħtija minn qorti ta' Stat Membru jew ta' Parti Kontraenti tal-Konvenzjoni ta' Lugano tal-1988 jew ta' kwalunkwe Konvenzjoni li tieħu postha fuq l-istess materja, se jkomplu jiġu rikonoxxuti u infurzati fi Stat Membru ieħor skont ir-regoli interni rilevanti tal-Unjoni fuq is-suġġett, inkluż, fejn applikabbli, il-Ftehim bejn il-Komunità Ewropea u r-Renju tad-Danimarka dwar il-ġuriżdizzjoni u r-rikonoxximent u l-infurzar tas-sentenzi f'materji ċivili u kummerċjali kif ukoll il-Konvenzjoni ta' Lugano tal-1988 jew kwalunkwe Konvenzjoni oħra li tieħu postha fuq l-istess materja. Għaldaqstant l-Artikolu 11 tal-Protokoll ta' Ateni se japplika biss għar-rikonoxximent u l-infurzar ta' sentenzi mogħtija fl-Istati Kontraenti barra l-Istati Membri tal-Unjoni Ewropea, l-Isvizzera, n-Norveġja u l-Islanda."16.  Il-persuna jew il-persuni maħtura skont il-paragrafu 1 għandhom jagħmlu r-riserva msemmija fil-Linji Gwida tal-IMO meta jiddepożitaw l-istrument ta' adeżjoni tal-Unjoni mal-Protokoll ta' Ateni.Artikolu 3L-Unjoni u l-Istati Membri se jiddepożitaw l-istrumenti ta' adeżjoni tagħhom mal-Protokoll ta' Ateni, jew dawk ta' ratifika għal dawk li ffirmawh diġà, fil-31 ta' Diċembru 2011.Magħmul fi Brussell,Għall-KunsillIl-President [1] ĠU L 12, 16.1.2001, p. l. Ir-Regolament ta' Brussell jorbot lill-Istati Membri kollha tal-UE, barra d-Danimarka.[2] ĠU L 131, 28.5.2009, p. 24.[3] ĠU C 306, 17.12.2007.[4] Id-Deċiżjoni tal-Kunsill 2008/431/KE tal-5 ta’ Ġunju 2008 li tawtorizza lil ċerti Stati Membri li jirratifikaw, jew jaderixxu ma’, fl-interess tal-Komunità Ewropea, Konvenzjoni tal-Aja tal-1996 dwar il-Ġuriżdizzjoni, il-Liġi Applikabbli, ir-Rikonoxximent, l-Infurzar u l-Kooperazzjoni fir-rigward tar-Responsabbiltà tal-Ġenituri u Miżuri għall-Protezzjoni tat-Tfal u li tawtorizza lil ċerti Stati Membri li jagħmlu dikjarazzjoni dwar l-applikazzjoni tar-regoli interni rilevanti tal-liġi Komunitarja, ĠU L 151, 11.6.2008, p. 36.[5] ĠU L 131, 28.5.2009, p. 24.[6] ĠU L 12, 16.1.2001, p. l.